open-index/open-wikipedia-markdown huggingface dataset:
הר אינגלנד

**הר אינגלנד** (באנגלית: **Mount England**) הוא הר בעל פסגה חרוטית, בגובה של 1,205 מטרים, המתנשא בסמוך לקרחון החדש , מדרום לו, בחלק הצפון-מזרחי של , שבארץ ויקטוריה, אנטארקטיקה. ההר נתגלה על ידי משלחת דיסקברי, שפעלה בשנים 1901–1904, בהנהגתו של רוברט פלקון סקוט, שקרא להר על שמו של לוטננט רופרט אינגלנד מהצי המלכותי הבריטי, ששירת על סיפון ספינת החילוץ של המשלחת, "מורנינג".

## קישורים חיצוניים
* מידע על ההר

## הערות שוליים

קטגוריה:חוף סקוט
קטגוריה:ארץ ויקטוריה: הרים
הר פיריג'ן

**הר פיריג'ן** (באנגלית: **Mount Pearigen**) הוא הר בולט בגובה של 3,020 מטרים, הניצב במרחק של 11 ק"מ מצפון-מערב להר הארט  שבהרי האדמירליות, אנטארקטיקה. ההר מופה על ידי הסקר הגאולוגי של ארצות הברית על סמך מדידות ועל סמך תצלומי אוויר של צי ארצות הברית בשנים 1960–1964. ההר נקרא על ידי הוועדה המייעצת לשמות אנטארקטיים על שמו של לוטננט קומנדר ג'ייר מ. פיריג'ן מצי ארצות הברית, ששירת כטייס מסוק במבצע דיפ פריז בשנים 1968, 1969 ו-1970.

## הערות שוליים

קטגוריה:חוף בורכגרווינק
קטגוריה:ארץ ויקטוריה: הרים
גאורג, דוכס הוהנברג

**גאורג, דוכס הוהנברג** (בגרמנית: **Georg Hohenberg**; 25 באפריל 1929 – 25 ביולי 2019), היה, בזמן מותו, הנציג הבכיר של בית הבסבורג-לורן.

## ביוגרפיה
גאורג נולד בטירת ארטשטטן בקהילת ארטשטטן-פוברינג, אוסטריה תחתית, ב-25 באפריל 1929. הוא היה בנם השני של מקסימיליאן, דוכס הוהנברג והרוזנת מריה אליזבת בונה פון ואלדנבורג צו וולפיג אונד ואלדזה, בתם של מקסימיליאן, נסיך ואלדנבורג צו וולפיג אונד ואלדזה ומריה זידוניה, נסיכת לובקוביץ'.

לאחר התמוטטות המלוכה, כל התארים האוסטריים בוטלו בחוק ב-1919. מכאן ואילך, השמות כללו רק שם משפחה ושם משפחה, ללא פון או תארים, גאורג הוהנברג.

ב-16 באוגוסט 1977, עם מותו של אחיו הבכור, פרנץ, דוכס הוהנברג, הפך גאורג לראש בית הוהנברג. גאורג הוהנברג היה דיפלומט ומונה לשגריר הרפובליקה של אוסטריה במספר מדינות, כאשר מינויו האחרון היה בכס הקדוש בתקופת האפיפיור יוחנן פאולוס השני.

הדוכס גאורג עוטר בצלב הגדול של בית המשפט של המסדר הצבאי הקונסטנטיני הקדוש של גאורג הקדוש.

גאורג, דוכס הוהנברג מת ב-25 ביולי 2019 בגיל 90.

## משפחתו
הדוכס גאורג התחתן בנישואים אזרחיים ב-4 ביולי 1960 בווינה ובטקס דתי ב-8 בספטמבר 1960 בשלוס ולד, עם אלאונורה מאוירספרג-ברונר, בתו של קרל אלן, נסיך אורספרג-ברונר והרוזנת מארי הנרייט ממראן. לזוג נולדו שלושה ילדים.

## אילן יוחסין

## קישורים חיצוניים

קטגוריה:דיפלומטים אוסטרים
קטגוריה:נוצרים רומים-קתולים אוסטרים
קטגוריה:בית הוהנברג
קטגוריה:אצולה אוסטרית
קטגוריה:אוסטרים שנולדו ב-1929
קטגוריה:אוסטרים שנפטרו ב-2019
מטרהורן (אנטארקטיקה)

**מטרהורן** (באנגלית: **Matterhorn**) היא פסגה במצוק רואה  שברכס אסגארד בארץ ויקטוריה, אנטארקטיקה. הפסגה ניצבת בגובה של 1,600 מטרים, מעל הדופן הצפונית של עמק טיילור, בין  לבין . הפסגה נקראה בשם זה על ידי תומאס גריפית' טיילור ממשלחת טרה נובה בהנהגתו של רוברט פלקון סקוט, שפעלה בשנים 1910 -1913, בשל דמיונה להר מטרהורן, ההר המפורסם שבשווייץ.

בצידה הדרומי של הפסגה, משתרעת טרסת קמפבל, שטח שבאופן יחסי לא מכוסה בקרח בגובה ממוצע של 1,050 מטרים. הפסגה תחומה בשוליים הנמוכים של קרחון מטהורן, קרחון לקרואה והדופן הצפונית של עמק טיילור. טרסת קמפבל נקראה ב-1998 על ידי המועצה הגאוגרפית של ניו זילנד על שמו של איאן קמפבל, ממשרד הקרקעות של ניו זילנד, שמחקרו באנטארקטיקה נמשך 30 שנה החל מ-1964.

## הערות שוליים

קטגוריה:רכס אסגארד: הרים
הר קינט

**הר קינט** הוא הר גדול ומעוגל המתנשא לגובה של , ביבשת אנטארקטיקה. הר זה נמצא ברכס מאונטניר של ארץ ויקטוריה, בצד הדרומי-עליון של הקרחון המפותל (Meander Glacier), כ-9 קילומטרים דרומית-מזרחית לרכס ההובי (Hobbie Ridge). ההר מופה בין השנים 1960–1964 על ידי המכון הגאולוגי של ארצות הברית באמצעות סקר גאולוגי ובאמצעות צילומי אוויר של הצי האמריקני. שמו של ההר נקבע על ידי הוועדה המייעצת לשמות אנטארקטיים על שם Urbain J. Kinet, ביולוג בתחנת מקמרדו, שפעל בתחנה בשנים 1965-1966.

## קישורים חיצוניים
* Urbain J. Kinet, 1909--1989, סקיצה ביוגרפית

## הערות שוליים

קטגוריה:חוף בורכגרווינק
קטגוריה:ארץ ויקטוריה: הרים
פסגת פרוג'קשן

**פסגת פרוג'קשן** (באנגלית: **Projection Peak**) היא פסגה המתנשאת מעל ראשו של קרחון גארווד בקצה הדרום-מערבי של מצוק הובס, שבארץ ויקטוריה, אנטארקטיקה. הפסגה נקראה בשמה ב-1993 על ידי המועצה הגאוגרפית של ניו זילנד, כאסוציאציה לכמה קרחונים המשתרעים על רכס זה, קרחון בון, קרחון קסיני, וקרחון מולווייד, שנקראו על שמם של סוגים של היטלים (projections).

## הערות שוליים

קטגוריה:חוף סקוט
קטגוריה:ארץ ויקטוריה: הרים
פסגת שופ

**פסגת שופ** (באנגלית: **Shupe Peak**) היא פסגה בגובה של 2,910 מטרים ברכס ראמפארט, השוכנת במרחק של 6 ק"מ ממזרח-דרום-מזרח למבנה החרוטי ברכס החברה המלכותית, שבארץ ויקטוריה, אנטארקטיקה. הפסגה נקראה בשמה ב-1994 על ידי הוועדה המייעצת לשמות אנטארקטיים על שמו של גורדון ה. שופ, קרטוגרף בסקר הגאולוגי של ארצות הברית, שניהל מבצעים גאודזים במהלך שלוש עונות מחקר בשנים 1990–1994, ושימש כראש צוות עבור המסע של מערכת GPS בשנים 1991–1992 בתחנת מקמרדו, בתחנה האנטארקטית אמונדסן-סקוט ובאזור מפרץ פיין איילנד. הצוות הקים את תחנת סימוכי הניתוב הרציפים הראשונים של מערכת GPS באנטארקטיקה.

## הערות שוליים

קטגוריה:חוף סקוט
קטגוריה:ארץ ויקטוריה: הרים
פסגת תומסון

**פסגת תומסון** (באנגלית: **Thomson Peak**) היא פסגה בגובה של 2,350 מטרים, שניצבת במרחק של 20 ק"מ מדרום-מזרח להר שוט, שבקצה הדרומי של רכס מרביטו, שבארץ ויקטוריה, אנטארקטיקה. הפסגה נקראה בשמה על ידי הקבוצה הצפונית של משלחת הסקר הגאולוגי האנטארקטי של ניו זילנד, שפעלה בשנים 1963–1964, על שמו של רוברט ב. תומסון, מניו זילנד, המנהל המדעי של תחנת האלט ב-1960, המנהל של תחנת וילקס ב-1962, וסגן המנהל של בסיס סקוט בשנים 1963 - 1964.

## הערות שוליים

קטגוריה:חוף פנל
קטגוריה:ארץ ויקטוריה: הרים
בוריס ריבקין

**בוריס מירונוביץ' ריבקין** (ברוסית: **Бори́с Миро́нович Ри́вкин**)  (19 בנובמבר 1919 – 4 בדצמבר 2004) היה טייס ואלוף הפלות (לזכותו 12 הפלות אישיות של מטוסי אויב) יהודי בצבא האדום במלחמת העולם השנייה, גיבור ברית המועצות. בהמשך - גנרל בחיל האוויר הסובייטי.

## קורות חיים
בוריס ריבקין נולד בעיר צ'רניהיב שבאוקראינה במשפחה יהודית. שנתיים לאחר לידתו עברה המשפחה לעיר טאגאנרוג שבדרום רוסיה. למד בבית ספר יסודי ולאחר מכן בבית הספר מקצועי במוסקבה. עבד כמסגר במפעל זיל, בשעות הפנאי היה חבר במועדון טיס ולמד להטיס מטוסים קלים. בשנת 1937 התגייס לצבא האדום. הוכשר כטייס בבית ספר לתעופה צבאית בעיר בוריסוגלבסק. בסיום הלימודים שירת כמדריך בבית הספר לטיס.

לאחר הפלישה הנאצית לברית המועצות ביקש מספר פעמים לעבור ליחידה לוחמת. בקשתו אושרה רק במאי 1942. הוא הוצב ביחידת מטוסי יירוט בחזית הדרום. רבקין נטל חלק בקרבות בחצי האי קרים. בסתיו 1942 הועבר לסטלינגרד. לחם כטייס מטוס יאק 1. לאחר קרב סטלינגרד הועברה היחידה, בה שירת ריבקין, לחזית המרכז. הוא מונה לתפקיד מפקד טייסת ביחידה. נטל חלק פעיל בקרב קורסק.

נכון לסוף יוני 1943 ביצע בוריס ריבקין 176 גיחות קרב, השתתף ב-95 קרבות אוויר, במהלכן הפיל 12 מטוסי אויב באופן אישי ועוד 7 מטוסים ביחד עם טייסים אחרים. על כך עוטר בתואר גיבור ברית המועצות.

לאחר קרב קורסק הועברה יחידתו לעורף. שם עברה הסבה ממטוסי יאק-1 למטוסי איירקוברה, אשר הגיעו לברית המועצות במסגרת הסכם השאל החכר. שב עם יחידתו לחזית ביוני 1944. נטל חלק במבצע בגרטיון, מבצע ויסלה-אודר ובקרב על ברלין. את המלחמה סיים בתפקיד סגן מפקד רגימנט ובדרגת מיור.

לאחר המלחמה המשיך לשרת בצבא. מילא שורה של תפקידי פיקוד ומטה בחיל האוויר הסובייטי. בשנת 1960 סיים לימודים באקדמיה צבאית. בשנת 1963 הועלה לדרגת גנרל-מיור ומונה למפקד בית הספר לטיס במחוז קרסנודר. בשנת 1968 עבר לפקד על בית ספר לטיס בסיביר. פרש מן השירות הצבאי ב-1975.

לאחר הפרישה התגורר בעיר רוסטוב על הדון עד מותו בשנת 2004.

## הפלות
* יותר מ-200 גיחות קרב
* כ-100 קרבות אוויר
* 12 הפלות מטוסי אויב רשמיות, 7 נוספות יחד עם טייסים אחרים.

.

## קישורים חיצוניים
* ובוריס ריבקין באתר המוקדש לגיבורי ברית המועצות.
* ביוגרפיה של בוריס ריבקין (ריסית)
* תמונתו של בוריס רבקין עם משפחתו, בתחילת שנות ה-70

קטגוריה:גנרלים יהודים סובייטים
קטגוריה:גנרלים בחיל האוויר הסובייטי
קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:טייסים יהודים סובייטים
קטגוריה:טייסים סובייטים במלחמת העולם השנייה
קטגוריה:אלופי הפלות סובייטים במלחמת העולם השנייה
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי הכוכב האדום
קטגוריה:מעוטרי עיטור אלכסנדר נבסקי (ברית המועצות)
קטגוריה:מעוטרי עיטור המלחמה הפטריוטית הגדולה
קטגוריה:אנשי הצבא האדום בקרב סטלינגרד
קטגוריה:אנשי הצבא האדום בקרב קורסק
קטגוריה:רוסים שנולדו ב-1919
קטגוריה:רוסים שנפטרו ב-2004
הר VX-6

**הר VX-6** (באנגלית: **Mount VX-6**) הוא הר בגובה של 2,185 מטרים, שניצב במרחק של 7.4 ק"מ מצפון למינרט נואנטאק, שבנונאטאקי מוניומנט בארץ ויקטוריה, אנטארקטיקה.

ההר נסרק על ידי קבוצת טראוורסי ארץ ויקטוריה של התוכנית האנטארקטית של ארצות הברית, אשר פעלה בשנים 1959–1960. הם קראו להר על שמה של טייסת המחקר 6  של צי ארצות הברית, אשר סייעה לקבוצת טראוורסי. ב-1 בינואר 1969 שונה שמה של הטייסת ל-VXE-6, אך משימתה לא השתנתה.

## קישורים חיצוניים
* מידע על ההר

## הערות שוליים

קטגוריה:חוף פנל
קטגוריה:ארץ ויקטוריה: הרים
אברהם אבן טוואה

ממוזער|שו"ת רבי אברהם אבן טוואה
הרב **אברהם אבן טוואה** (סביב ה'ר"ל, 1470 - סביב ה'שט"ו, 1555) היה דיין, פוסק הלכה, ראש ישיבה, פייטן, ומנהיגה הרוחני של יהדות אלג'יר. מגדולי פוסקי אלג'יריה במאה השש עשרה. מחבר ספרי שו"ת.

## קורות חייו
נולד לאביו רבי יעקב, למשפחה מחבל קטלוניה שבספרד. ככל הנראה בעת גירוש ספרד נדד עם משפחתו לאלג'יר. משפחתו התייחסה לרמב"ן ולרשב"ץ. החוקרים נוטים לקבוע כי רבי אברהם הוא נכדו של הרשב"ש.

רבי אברהם עמד בראשות הישיבה באלג'יר, ומתלמידיו ידועים הרשב"ץ השני, ובנו רבי צמח בר שלמה דוראן. בסוף המאה החמש העשרה התמנה לדיין באלג'יר. בימים נוראים היה נוהג להתפלל בבית הכנסת של השכונה הכללית בה שכנו ערבים ויהודים כאחד, שם שימש כשליח ציבור. התפרסם כפוסק ומשיב בהלכה בארצות צפון אפריקה, וקהילות ג'רבא ופאס היו מפנים אליו את שאלותיהם בהלכה.

נפטר באלג'יר סביב שנת ה'שט"ו.

### הנצחה
בעיר אלג'יר, יש בית כנסת עתיק על שמו. על פי המסורת, התיבה שבבית הכנסת הוכנה מעצי האוניה של גולי ספרד.

## שיטתו בהלכה
ברבנותו, חיזק את מנהגי הקהילות, וסירב לבטל מנהגים. למשל, נשאל מאת מספר קהילות שנהגו להכשיר בשר בהמה על ידי בדיקת נפיחה, אם מותר להם להמשיך במנהגם. רבי אברהם השיב להם, שראוי להם להמשיך במנהגם, וביסס את מנהגם על פי הרמב"ם ורבנו תם. בכך, חלק על רבי יהודה כלץ (השני) מתלמסאן שסבר שיש להחמיר בזה. כמו כן התפלמס עם רבי יהודה חלאווה מפאס, אלא שלבסוף האחרון הודה לרבי אברהם כי מותר להמשיך במנהג ההיתר.

כמו כן חיזק את המנהג של רבים מצפון אפריקה, לפיו בשבת נוהגים על פי הכלל שאין בישול אחר בישול בלח, וביאר שכך נהגו עוד בספרד על פי דעתם של רבני המקום. התנגד מספר פעמים לרבנים שרצו להנהיג חומרות שלא היו מקובלות בעבר, וסבר כי הללו גורמים למחלוקת בישראל, ויש להם לחוש ליוהרא. הרב ביסס שישה כללים הקובעים מתי יש לשנות את המנהג הנוגד את ההלכה, ומתי ניתן להשאיר את המנהג על כנו.

כמו כן ערך ה'שלום' ואי המחלוקת תפס משקל רב בפסיקתו.

## חיבוריו
* **שו"ת ספיר -** 350 תשובות בהלכה כמנין 'ספיר'. לא נדפס.
* **שו"ת חוט המשולש - הטור השלישי** - יש הסבורים כי מדובר בלקט קטן מתוך ספרו הגדול 'שו"ת ספיר'.
* **שו"ת נפך -** 150 תשובות בהלכה, כמנין 'נפך'.
* **פיוטים -** נדפס בשו"ת התשב"ץ חלק ה, מכון ירושלים תשע"ג.

## הערות שוליים

קטגוריה:אלג'יר: רבנים
קטגוריה:מחברי ספרי שו"ת
קטגוריה:יהודי אלג'יריה במאה ה-16
אדרמלך (אליל)

250px|ממוזער|איור של אדרמלך כפי שהופיע בDictionnaire infernal, לקסיקון בנושא שדים ומזיקים שפורסם בצרפת במאה ה-19
**אַדְרַמֶּלֶךְ** הוא שמו של אליל מסופוטמי קדום המוזכר בספר מלכים שבתנ"ך כאחד משני האלילים אותם עבדו הקבוצה האתנית הקרויה סְפַרְוָיִם, המזוהה על ידי חוקרים עם יושבי הערים העתיקות סיפר-יהרורום וסיפר-אמננום ששכנו על גדת נהר הפרת.

## בתנ"ך
המקרא ב מתאר כי הַסְפַרְוִים, מבין העמים שהוגלו על ידי סרגון השני מאשור לשטחי ממלכת ישראל החרבה, היו , בדומה לעבודת המולך העמוני שתוארה במקומות נוספים בתנ"ך. שני האלילים מוזכרים שוב, אם כי לא בשמם, בנאום רבשקה בפרק י"ח: , וכן בנוסח דומה של הנאום המופיע בישעיה ל"ו.

## זיהוי
הגמרא במסכת סנהדרין דף ס"ג מתארת אותו כאליל בצורת פרד () ופירוש רש"י המוצמד לגמרא מפרש שהסיבה לכך היא כיוון שהוא "מהדר את אדוניו ומכבדו שמשליך עליו משאו שהיה צריך לטעון על צוארו אדר מלך מהדר את מלכו כלומר את אדוניו", דבר העשוי להעיד על כך שהפרד היה נערץ ואף מקודש על ידי הספרוים כבהמת משא שראויה לשאת את מטעני המלך. פירוש נוסף המופיע ב מתאר אותו בצורת טווס, והאנציקלופדיה היהודית מפרשת את הזיהוי כ"הדר"-מלך - "מלך מפואר" בדומה לנוצותיו המפוארות של הטווס.

פרשנות דומה מופיעה גם אצל החוקר אלן מילארד, פרופסור אמריטוס לשפות שמיות מאוניברסיטת ליברפול. מילארד מזהה את התואר "אדר" או "אדיר" כאחד מהתארים שהוצמדו לאליל הכנעני בעל.

כיוון ששני האלילים, אדרמלך וענמלך, מופיעים בסמיכות זה לזה, קיימת השערה כי מדובר באלים-שותפים שעבדו להם בו זמנית. עֲנַמֶּלֶךְ מזוהה על ידי חוקר המקרא מתיו ג'ורג' איסטון כבתו של אנו, אחד מהאלים המרכזיים במיתולוגיה המסופוטמית. קאסוטו בפירושו לתנ"ך מזהה את ענמלך עם אלוהי הצאן (על בסיס "עאן" - צאן בארמית). באותו הפירוש מזהה קאסוטו את אדרמלך עם אדד, אל הסערה הבבלי, ומציין כי בתעודות אשוריות מהמאה ה-7 לפנה"ס נראה שהיו נוהגים לעבוד אותו על ידי הקרבת ילדים. יש לציין כי פירוש דומה הופיע גם אצל החוקר פיטר ג'נסן שציין כי השם "אדרמלך" הוא למעשה טעות כתיב של השם "אדדמלך", שפירושו הוא "(האל) אדד (הוא ה)מלך".

## בדמונולוגיה
בדומה לאלילים רבים שהופיעו בתנ"ך, הפך אדרמלך אף הוא לאחד משדי השאול בהשראת המסורות הנוצריות. אדרמלך מופיע ב"גן העדן האבוד" מאת ג'ון מילטון, שם הוא מתואר (לצד אשמדאי) כאחד מהמלאכים הנפילים שבסופו של דבר הושמדו בידי המלאכים אוריאל ורפאל.

במילון הדמונולוגיה Dictionnaire Infernal, שחובר ב-1818 על ידי המיסטיקן והאוקולטיסט הצרפתי ז'אק-קולין דה פלנסי, מופיע אדרמלך כנשיא ה"סנאט" של השדים, כראש הממשלה של הגיהנום וכאחראי על מלבושיו של השטן. הוא מתואר שם כיצור בעל גוף אדם, ראש וגפיים של פרד וזנב של טווס.

הוא גם מופיע תחת השם "אנדראלפוס" (או "אנדרואלפוס") ב"ארס גואטייה" (הידוע גם כ"המפתח הפחות של שלמה המלך"), ספר כשפים העוסק בדמונולוגיה מהמאה ה-17.

## בתרבות הפופולרית
אדרמלך מוזכר בסיפור הקצר "Basileus" של רוברט סילברברג.

כמו כן, הוא מופיע במשחק הווידאו Castlevania: Circle of the Moon שיצא לגיימבוי אדוונס וכן בסדרת משחקי הווידאו Final Fantasy.

## קישורים חיצוניים

## הערות שוליים

קטגוריה:אלים מסופוטמיים
קטגוריה:אלים בתנ"ך
קטגוריה:שדים בנצרות
שארל מרטל מאנז'ו

**שארל מרטל מאנז'ו** (בהונגרית: **Martell Károly**; 8 בספטמבר 1271 – 12 באוגוסט 1295) מהשושלת הקאפטינגית היה אביו של קארוי הראשון, מלך הונגריה.

## ביוגרפיה
שארל מרטל נולד ב-8 בספטמבר 1271 ובנם הבכור של המלך קרלו השני, מלך נאפולי ומריה מהונגריה, בתו של אישטוואן החמישי, מלך הונגריה. שארל מרטל בן ה-18 מונה על ידי האפיפיור ניקולאוס הרביעי והמפלגה הכנסייתית כמלך הונגריה (1290–1295) כיורש של דודו מצד אמו, לסלו הרביעי, מלך הונגריה חסר הילדים, נגדו האפיפיור כבר הכריז קודם לכן על מסע צלב.

הוא מעולם לא הצליח לשלוט בממלכת הונגריה, שם שלט אז בן דודו אנדראש השלישי, מלך הונגריה נצר לבית ארפאד. עם זאת, שארל מרטל הצליח לטעון את תביעתו בממלכת קרואטיה, אז באיחוד אישי עם הונגריה.

שארל מרטל מת מהמגפה בנאפולי. בנו, קארוי (או קארוי רוברט), הצליח מאוחר יותר לזכות בכס המלכות של הונגריה.

שארל היה מוכר באופן אישי לדנטה: ב"קומדיה האלוהית", המשורר מדבר בחום על רוחו של שארל כשהם נפגשים בגן העדן של ונוס ("בפרדיסו" השמיני).

## משפחתו
שארל מרטל התחתן עם קלמנטיה מהבסבורג (נפטרה ב-1295), בתו של רודולף הראשון, מלך גרמניה. נולדו להם שלושה ילדים:
* קארוי הראשון, מלך הונגריה (1288–1342), מלך הונגריה
* ביאטריקס מהונגריה (1290–1354), נישאה ב-25 במאי 1296 עם ז'אן השני דה לה טור דו פין, דופין דו ויינואה
* קלמנטיה מהונגריה (1293–1328), נישאה ליד טרואה ב-31 באוגוסט 1315 עם לואי העשירי, מלך צרפת

## אילן יוחסין

## קישורים חיצוניים

* 

קטגוריה:יורשי עצר שלא זכו למלוך
קטגוריה:נאפולי: אישים
קטגוריה:ילידי 1271
קטגוריה:נפטרים ב-1295
בועז יוסף

**בועז יוסף** (נולד ב-7 ביוני 1962) הוא איש ציבור ישראלי, המשמש כמנכ"ל רשות האוכלוסין וההגירה. בעבר שימש ראש הוועדה הקרואה בטבריה.

## ביוגרפיה
נולד בטבריה ליוסף וחביבה, יוצאי עיראק. למד בתיכון מקיף של רשת "עמל" בעיר. שרת בצה"ל כמהנדס אלקטרוניקה בחיל האוויר וכמפקד קורסי אלקטרוניקה במכללה הטכנולוגית של החיל. למד כלכלה ומינהל עסקים באוניברסיטת חיפה.

בשנת 1985 החל לעבוד כמהנדס בחברת אלביט מערכות. בין השנים 1992–1994 כיהן כמבקר עיריית טבריה. מ-1994 עד 2004 שימש כגזבר העירייה. מ-2005 ועד 2017 שימש גזבר המועצה האזורית עמק הירדן. בשנת 2017 מונה לממונה על מחוז הצפון במשרד הפנים.

היה חבר בוועדות שונות הקשורות לתחום השלטון המקומי, בהן ועדת ברזלי לרפורמה בארנונה, הוועדה הצבורית לבחינת מערכות הדיווח הכספי ברשויות המקומיות, ועדות לבדיקת תפקוד ראשי המועצה בטורעאן, בוסתאן אל מרג' ועספיה.

כיהן כסגן יו"ר מועצה אזורית גליל תחתון והיה יו"ר ועדת המשנה לתכנון ובניה של המועצה.

ב-2020 מונה על ידי שר הפנים אריה דרעי לראש הוועדה הקרואה בטבריה במקומו של מוני מעתוק.
### "חוק טבריה"
ביולי 2023 אושר בכנסת תיקון מס' 53 לחוק הרשויות המקומיות (בחירות), המאפשר לחברי ועדה קרואה להתמודד בבחירות המוניציפליות. חוק זה, המכונה בתקשורת "חוק טבריה" נועד, על פי הערכות שונות, לאפשר ליוסף להתמודד לראשות עיריית טבריה בבחירות הקרובות לרשויות המקומיות. באותו חודש פסק בג"ץ שהחוק לא יהיה תקף לגבי הבחירות הקרובות לרשויות המקומיות, ותקפותו תחל מהבחירות הבאות, ובכך פסל את מועמדותו של יוסף לראשות העיר.

### אחרי ראשות עיריית טבריה
לקראת סיום תפקידו, הומלץ יוסף על ידי ועדת איתור של הביטוח הלאומי ושר העבודה, יואב בן צור לתפקיד מנכ"ל המוסד לביטוח לאומי. אך מועמדותו נפסלה על ידי ועדת המינויים.

במרץ 2024 מונה ליו"ר הוועדה המחוזית לתכנון ובנייה של מחוז צפון - למשך ארבע שנים.

באוגוסט 2025 זכה באות יקיר ״עיריית קריית שמונה״ על פועלו למען תושבי קריית שמונה שפונו לעיר טבריה.

בספטמבר 2025 מונה לממלא מקום מנכ"ל רשות האוכלוסין וההגירה. ובמרץ 2026 נבחר למנכ"ל קבוע.

## חיים אישיים
יוסף נשוי לשולה ואב לשתיים. הוא התגורר עם משפחתו במושב כפר חיטים. לאחר שמונה לראש הוועדה הקרואה בטבריה, שב להתגורר בעיר.

## קישורים חיצוניים

## הערות שוליים

קטגוריה:ראשי עיריית טבריה
קטגוריה:ראשי ועדות קרואות
קטגוריה:עובדי משרד הפנים
קטגוריה:עובדי אלביט מערכות
קטגוריה:עובדי רשויות מקומיות בישראל
קטגוריה:מהנדסים ישראלים
קטגוריה:סגני ראשי רשויות מקומיות בישראל
קטגוריה:כפר חיטים: אישים
קטגוריה:בוגרי אוניברסיטת חיפה
קטגוריה:ישראלים שנולדו ב-1962
אוסטין ראסל

**אוסטין ראסל** (באנגלית: **Austin Russell**; נולד ב-14 במרץ 1995) הוא יזם אמריקאי, המייסד והמנכ"ל של חברת לומינר טכנולוגיות. לומינר טכנולוגיות עוסקת בטכנולוגיית לידאר ותפיסת מכונה  המשמשת בעיקר בתחום הרכבים האוטונומיים. החברה הפכה לחברה ציבורית בדצמבר 2020 וראסל, בגיל 25, היה למיליארדר הצעיר ביותר שעשה את הונו בעצמו. מחזיק במרבית האחוזים בחברת פורבס.

## ביוגרפיה
ראסל נולד וגדל בניופארט ביץ', קליפורניה, ארצות הברית. בגיל 15, ראסל רשם הפטנט הראשון שלו על מערכת מיחזור מי תהום לשימוש חוזר במים מממטרות. באותה שנה, הוריו הכירו לו את יזם הלייזר ג'ייסון אייכנהולץ, שהפך למנטור של ראסל ולאחר מכן הצטרף ללומינר כמייסד-שותף וכמנהל טכנולוגיה ראשי.

הוא סיים את לימודיו בבית הספר האפיסקופלי של סנט מרגרט ב-2013. במקביל ללימודיו בתיכון למד במכון הלייזר בקמן באוניברסיטת קליפורניה באירוויין.

## לומינר
ראסל הקים את חברת לומינר טכנולוגיות בשנת 2012, בהיותו תלמיד תיכון, זמן קצר לפני שמלאו לו 17. לאחר סיום התיכון למד באוניברסיטת סטנפורד במשך שלושה חודשים ולקח קורסים בפיזיקה יישומית. בשנת 2013 קיבל 100 אלף דולר ממלגת ת'יל, מה שהוביל אותו לעזיבת האוניברסיטה והתמקדות בעבודתו בלומינר במשרה מלאה.

החברה בילתה את חמש השנים הראשונות שלה במצב התגנבות. במקום לרכוש רכיבים, ראסל הנדס וייצר את רכיבי הלידר של לומינר בעצמו.

ב-3 בדצמבר 2020 הונפקה החברה בנאסד"ק. 104.7 מיליון המניות שהחזיק, כשליש ממניות החברה, היו שוות בסיום יום המסחר הראשון 2.4 מיליארד דולר. בכך הפך למיליארדר הצעיר ביותר שעשה את הונו בעצמו.

## פורבס
במאי 2023 רכש 82% מהמניות בחברת פורבס, על פי שווי שוק של 800 מיליון דולר. ראסל רכש את השליטה מידי קבוצת ההשקעות Integrated Whale Media. בנוסף, רכש את האחזקות שהיו בידי משפחת פורבס, שאיבדו סופית את האחזקה בחברה.

## קישורים חיצוניים

## הערות שוליים

קטגוריה:מיליארדרים אמריקאים
קטגוריה:בוגרי אוניברסיטת קליפורניה באירוויין
קטגוריה:אמריקאים שנולדו ב-1995
KH-9 Hexagon

|שמאל|ממוזער|200px|מבנה הלוויין
**KH-9 Hexagon** הייתה סדרת לווייני ריגול של ארצות הברית ששוגרה בשנים 1971–1986. הלוויינים פעלו בשיטה זהה ללווייני מיזם קורונה והחזירו סרט צילום לא מפותח לכדור הארץ. הסדרה כללה 20 לוויינים. הלוויינים הגיעו לרזולוציה של 0.6 מ'. הם נבנו בלוקהיד קורפוריישן וצוידו במצלמה מתוצרת פרקין-אלמר. משך פעולת הלוויין גדלה בהדרגה ובדגמים אחרונים הגיע ל-275 ימים. דגמים מאוחרים צוידו ב-4 קפסולות נחיתה. כל קפסולה הייתה יכולה להחזיר 227 ק"ג של סרט צילום. הלוויינים הופעלו על ידי משרד הסיור הלאומי. הנתונים שוחררו לידיעת הציבור בשנת 2011. בשנת 2012 לוויין הוצב במוזיאון הלאומי של חיל האוויר של ארצות הברית.

הפרויקט התחיל כפיתוח המשך של לווייני צילום קודמים. כל הלוויינים שוגרו מבסיס חיל האוויר ונדנברג בעזרת משגר טיטן 3. מכלל השיגורים רק שיגור בודד לא הצליח להביא את הלוויין למסלול המתוכנן. סרט של הלוויין הראשון טבע באוקיינוס השקט עקב בעיה במצנח. הלוויינים פעלו במסלול לווייני נמוך. במהלך הפעילות לוויינים עברו מספר שדרוגים.

שמאל|ממוזער|200px|צילום שדה תעופה סובייטי
לוויינים היו במשקל כ-13,300 ק"ג. רוב המשימות שוגרו עם לוויין נוסף. משימות מס' 5 ו-7 כללו מכ"ם דופלר למיפוי צפיפות אטמוספירה בגובה רב. נתונים שוחררו לציבור על ידי נאס"א. משימות מס' 3,7,8,9,12, ו-19 כללו לוויין מודיעין אותות. משימות מס' 10, 11, ו-12 כללו לוויינים מדעיים. 

עלות כלל התוכנית הייתה 3.3 מיליארד $ במחירים שוטפים, שווך ערך ל-16.8 מיליארד $ של שנת 2022

## קישורים חיצוניים

* תיאור הלוויינים
* תיאור פעילות הלוויין
* נתוני שיגורים

## הערות שוליים

קטגוריה:לוויינים אמריקאיים
קטגוריה:לווייני ריגול
הרי פרייברג

**הרי פרייברג** הם קבוצת הרים בארץ ויקטוריה, אנטארקטיקה, התחום על ידי קרחון רניק, הרי באוורס, הקרחון השחור ואוונס נווה. קבוצת ההרים נקראת על שם הגנרל המפורסם ביותר בניו זילנד, לורד ברנרד פרייברג. קבוצת הרים זו כוללת את רכס אלאמיין.

## הרים מרכזיים
ממוזער|מפה טופוגרפית בקנה מידה 1:250,000 של הרי פרייברג ואוונס נווה
#**הר בולדווין** (72°15′S 163°18′E) הוא הר שנמצא 5 מיילים ימיים (9 ק"מ) דרומית מזרחית לסמית'ס בנץ', בהרי פרייברג. נקרא על ידי הוועדה המייעצת לשמות אנטארקטיים (US-ACAN) על שם T.T.Baldwin, מומחה לתחבורה וחבר ב-Victoria Land Traverse, מתוכנית המחקר האנטארקטי של ארצות הברית (USARP), אשר סקרה אזור זה בשנים 60–1959.
#**פסגת החיזוק** (**Buttress Peak**) (72°26′S 163°45′E) היא פסגה בקצה המזרחי של הרכס המרכזי של "גליפולי הייטס". שמה הוצע על ידי פ.ג'.אוליבר, גאולוג ניו זילנד אנטארקטיקה (NZARP) שחקר את השיא, 1981-82.
#**הר ג'קמן** (72°24′S 163°15′E) הוא הר, בגובה 1,920 מ', הניצב 9 מייל (14 ק"מ) דרומית להר בולדווין. נקרא על ידי US-ACAN על שם וורן א.ג'קמן, צלם, חבר במפלגת USARP Victoria Land Traverse שסקרה אזור זה בשנים 60–1959.
#**הר סטרנדטמן** (72°7′S 163°5′E) הוא הר הנמצא 3 מיילים ימיים (6 ק"מ) צפונית לסמית'ס בנץ'. מופה על ידי המכון הגאולוגי של ארצות הברית (USGS) מסקרים וצילומי אוויר של הצי האמריקני, 1960-64. נקרא על ידי US-ACAN על שם ראסל וו. סטרנדטמן, ביולוג בתחנת מקמורדו, בקיץ 1966-67 ו-68–1967

## הערות שוליים

קטגוריה:ארץ ויקטוריה: הרים
עונת 2023/2024 בליגה הלאומית

**עונת 2023/2024 בליגה הלאומית** היא העונה ה-25 של הליגה הלאומית כליגה השנייה בחשיבותה בכדורגל בישראל.

לקראת עונה זו הצטרפו לליגה הלאומית, עירוני קריית שמונה וסקציה נס ציונה שירדו מליגת העל, ומכבי הרצליה ואיחוד בני שפרעם, אשר עלו מליגה א'.

בסיום העונה ירדה קבוצת איחוד בני שפרעם לליגה א אחרי עונה אחת בלבד וסקציה נס ציונה שהשלימה שתי ירידות ליגה רצופות. קבוצת עירוני קריית שמונה עלתה חזרה לליגת העל בכדורגל בתום שנה אחת, וקבוצת עירוני טבריה, שעלתה לראשונה לליגת העל.

## מבנה הליגה
* הליגה כוללת 16 קבוצות.
* על ניצחון במשחק מוענקות שלוש נקודות, ואילו על תיקו מוענקת נקודה אחת. על הפסד לא מוענקות נקודות כלל.
* הליגה מורכבת משני שלבים:
# בשלב הראשון משחקות ביניהן הקבוצות במסגרת שני סיבובים בני 15 משחקים כל אחד – 30 מחזורים בסה"כ. כך יוצא שכל קבוצה משחקת שני משחקים נגד כל אחת משאר הקבוצות – משחק בית ומשחק חוץ.
# בשלב השני, הליגה מחולקת ל-2 בתים, על פי מיקום הקבוצות בתום השלב הראשון: פלייאוף עליון (8 הקבוצות שבמקומות 1–8) ופלייאוף תחתון (8 הקבוצות שבמקומות 9–16). הקבוצות בכל בית משחקות בינן לבין עצמן.
# לאחר סיום הליגה, אלופת הליגה וסגניתה עולות לליגת העל. שני המקומות האחרונים בפלייאוף התחתון יורדים לליגה א' באופן אוטומטי, בעוד המקום השלישי לפני האחרון משחקת משחק פלייאוף נוסף נגד מנצחת משחק פלייאוף העלייה בין המקום השני בליגה א' צפון לבין המקום השני בליגה א' דרום, כאשר המנצחת במשחק זה תשתתף בליגה בעונה הבאה.

## קבוצות
להלן הקבוצות שמשתתפות בליגה הלאומית בעונת 2023/2024:

## שינויי מאמנים

## טבלת הליגה
### העונה הסדירה

### הפלייאוף העליון

### הפלייאוף התחתון

### משחק המבחן ללאומית
בסיום העונה נערך משחק מבחן לליגה הלאומית בין הקבוצה שסיימה במקום ה-14 לבין המנצחת בגמר פלייאוף העלייה בליגה א'. הפועל כפר סבא ניצחה את מועדון ספורט טירה 0-1 בהארכה ונותרה בליגה הלאומית.

## קישורים חיצוניים
* עונת 2023/2024 בליגה הלאומית, באתר ההתאחדות לכדורגל בישראל
* נתוני העונה
* נתונים מאתר transfermarkt

## הערות שוליים

קטגוריה:עונות בליגת המשנה בכדורגל בישראל
קטגוריה:2023 בישראל: כדורגל
קטגוריה:2024 בישראל: כדורגל
קטגוריה:תחרויות כדורגל ב-2023
קטגוריה:תחרויות כדורגל ב-2024
מחמאה

**מחמאה** היא ביטוי לשבח או חנופה. מישהו יכול להחמיא לאדם אחר – מילולית או לא מילולית – כהבעת הערכה על הישג. מחמאה יכולה לתפקד כחיזוק חיובי, ולאחר מכן משמשת תמריץ לחזור על ההתנהגות המיועדת. למחמאה יכולה להיות השפעה הפוכה, למשל כאשר מחמיאים למישהו על משימה שנחשבת לו קלה או מובנת מאליה.

דוגמה למחמאה מילולית היא החיווי "טוב!", שנאמר כאשר מישהו סיים בהצלחה משימה. מחיאות כפיים או זקיפת אגודל, הן דוגמאות למחמאה לא מילולית.

## גיזרון
מקור המילה בהבנה מוטעית של הפסוק: "חָלְקוּ מ-חְמָאֹת פִּיו, וּקְרָב־לִבּוֹ; רַכּוּ דְבָרָיו מִשֶּׁמֶן, וְהֵמָּה פְתִחוֹת". - תהלים נה, כב. למעשה ה־מ' כאן היא מ' היתרון, וכוונת הפסוק היא: 'דבריו רכים משמן וחלקים מֵ (=חֲמָאוֹת בלשון רבים), אך בלבו הוא מתכנן קרב (פְּתִחוֹת הן כנראה חרבות או כיוצא בזה)'. ניקוד המילה מַחְמָאוֹת במקום מֵחֲמָאוֹת חריג. הפתח במ"ם מקורו אולי בהשפעת החי"ת הגרונית. אכן יש המבארים את הפסוק "חלקו מחמאות פיו וקרב לבו", שמחמאות קרוים על שם חמאה הרכה ומרכת, כך אדם נותן מחמאה לחבירו, מרככו מהעמדה היותר איתנה בה היה נמצא. וראו ספר השורשים לרד"ק וספר השורשים לר' אבן ג'אנח.

## יום המחמאות
מאז 2003, יום המחמאות הלאומי מתקיים מדי שנה ב-1 במרץ בהולנד, בו מעודדים אנשים לתת מחמאה אחד לשני. בעקבות היוזמה ההולנדית, אורגן מאוחר יותר יום מחמאות גם בפלנדריה ובנורווגיה. מאז 2011 מתקיים גם "יום המחמאה העולמי".

## קישורים חיצוניים
* 

## הערות שוליים

קטגוריה:מילים וביטויים בעברית
רודולף השני, מרקיז באדן-באדן

**רודולף השני, מרקיז באדן-באדן** (בגרמנית: **Rudolf II. von Baden**; נפטר ב-14 בפברואר 1295) היה בנם השני של רודולף הראשון, מרקיז באדן ואשתו קוניגונדה מאברשטיין. עד מותו של אביו, הוא היה ידוע בשם "רודולף הצעיר"; לאחר מות אביו, הוא נודע בשם "רודולף הזקן", כדי להבדיל בינו לבין אחיו הצעיר.

רודולף השני התחתן עם אדלייד מאוכסנשטיין, שהייתה אלמנתו של רוזן שטרסברג. היו לה בן ושתי בנות מנישואיה הראשונים. בתה גררטוד נישאה לאחיו הצעיר של רודולף, רודולף השלישי.

## קישורים חיצוניים

קטגוריה:מרקיזי באדן
קטגוריה:ילידי המאה ה-13
קטגוריה:נפטרים ב-1295
הרמן השביעי, מרקיז באדן-באדן

**הרמן השביעי, מרקיז באדן-באדן** (בגרמנית: **Herman VII. von Baden**; 1266 – 12 ביולי 1291), היה המרקיז השליט של באדן מ-1288 ועד מותו.

## ביוגרפיה
הרמן נולד ב-1266 והיה בנם של רודולף הראשון, מרקיז באדן-באדן ואשתו, קוניגונדה מאברשטיין, בתו של הרוזן אוטו מאברשטיין.

בשנת 1291, הוא קיבל כמה נחלות, כולל Bietigheim ממנזר וייסנבורג.

הוא נפטר ב-12 ביולי 1291 ונקבר במנזר ליכטנטל.

## משפחתו
הרמן התחתן לפני 6 באוקטובר 1278, עם אגנס מטרוהדינגן (נפטרה לאחר 15 במרץ 1309). נולדו להם הילדים הבאים:

* פרידריך השני (נפטר ב-22 ביוני 1333)
* רודולף הרביעי (נפטר ב-25 ביוני 1348)
* הרמן השמיני (נפטר 1300)
* יוטה (נפטר 1327)

## קישורים חיצוניים

קטגוריה:בית צרינגן
קטגוריה:ילידי 1266
קטגוריה:נפטרים ב-1291
רשת עצירה

ממוזער|איור של רשת עצירה
**רשת עצירה** היא רשת הנפרסת על גבי עמודים לרוחב מסלול טיסה על נושאת מטוסים ומהווה אמצעי עצירה אחרון בקצה המסלול. הרשת מאפשרת את עצירת המטוס במקרי חירום כשמדובר במטוסי קרב, או במקרים מסוימים כשיטה ראשית לעצירת מזל"טים מסוימים.

ממוזער|מטוס שנוחת על נושאת מטוסים נבלם על ידי רשת עצירה
## אופן השימוש וההפעלה
את רשת העצירה ניתן למקם בקצוות המסלולים, לאחר קו המפתן. רשת זו יכולה לעלות ולרדת בפיקוד ממגדל הפיקוח בעת חירום. במצב שכיבה הרשת אינה פעילה ואינה מפריעה לפעילות הסדירה של המסלולים, אך נדרשות מספר שניות בעת הצורך להעברת הרשת למצב פרוש.

במצב פרושׂ, הרשת מתוחה בין שני עמודים לכל רוחב המסלול ומסוגלת לתפוס את המטוס ללא כל תלות בוו עצירה או במצבי תקלה שעלולים להיות במטוס, בניגוד לכבל עצירה הנדרש לירידת וו תקין והיתפסותו.

רשת העצירה אינה ניתנת לשימוש במטוסים בעלי מדחף, מכיוון שהמדחף יקרע את הרשת, בעיקר בכלי טיס בעלי מדחף קדמי.

### יתרונות וחסרונות של רשת העצירה
קיומה של רשת עצירה משפר את בטיחות ההמראה והנחיתה של כלי הטיס, כאשר בהפסקת המראה במצב תקלה ובנחיתות בהן הגיעו למהירות גבוהה בסוף המסלול ניתן להשתלב ברשת ולא לבצע נטישה. החסרון בהשתלבות ברשת הוא חוסר האפשרות לבצע נטישה לאחר ההשתלבות, ולכן יש להשתלב רק בתנאים בהם הרשת מספקת עצירה בטוחה. כך למשל, לא מומלץ להשתלב ברשת עצירה כאשר המטוס בוער (בעקבות תקלה במטוס).

### כיול הרשת
ברשתות רבות ניתן לכייל את אורך הימתחות הרשת. כיול להימתחות רשת ארוך יותר, יאפשר בלימה עדינה יותר של המטוס ויאפשר השתלבות מהירה יותר, אך עם זאת ידרוש תשתית מסלול המאפשרת עצירת המטוס במרחק ארוך לאחר קצה המסלול.

## ראו גם
* וו עצירה
* כבל עצירה

## קישורים חיצוניים
* רשתות עצירה בחברת Scama
* רשת עצירה בחברת Curtiss Wright
* סרטון סימולציית השתלבות מטוס קרב ברשת עצירה
* Andersen AFB replaces jet landing safety net
קטגוריה:רכיבי כלי טיס
פרידריך השני, מרקיז באדן-אברשטיין

**פרידריך השני, מרקיז באדן** (נפטר ב-22 ביוני 1333) היה המרקיז השליט של באדן-אברשטיין מ-1291 ועד מותו. הוא היה בנם של הרמן השביעי, מרקיז באדן-באדן ואגנס מטרונהנדינגן (נפטרה לאחר 15 במרץ 1309).

הוא התחתן פעמיים. הוא התחתן לפני 16 באוקטובר 1312 עם אגנס מויינברג (נפטרה ב-3 במאי 1320). לאחר מותה נשא לאישה את מרגרט מווייהינגן (נפטרה ב-1348). היו לו הילדים הבאים:

* הרמן התשיעי (נפטר ב-13 באפריל 1353), התחתן לפני 3 ביוני 1341 למתילדה מווייהינגן (נפטרה ב-13 באפריל 1381)
* פרידריך
* אגנס, (נפטרה ב-1361), אם מנזר ליכטנטל
* אירמגארד, נזירה במנזר ליכטנטל
* מריה, נזירה נוספת במנזר ליכטנטל

בנו הרמן התשיעי היה מנישואיו הראשונים. לא ברור לאיזה נישואים נולדו הילדים האחרים.

קטגוריה:נפטרים ב-1333
קטגוריה:מרקיזי באדן
רודולף השלישי, מרקיז באדן-באדן

**רודולף השלישי, מרקיז באדן-באדן** (בגרמנית: **Rudolf III. von Baden**; נפטר ב-2 בפברואר 1332) היה בנם של רודולף הראשון, מרקיז באדן-באדן ואשתו, קוניגונדה מאברשטיין. לאחר שאביו נפטר ב-1288, הוא שלט במרקיזות במשותף עם אחיו הסו, הרמן השביעי ורודולף השני.

רודולף השלישי היה נשוי ליוטה משטראסברג. נישואים אלה נותרו ללא ילדים.

קטגוריה:נפטרים ב-1332
קטגוריה:בית צרינגן
קטגוריה:מרקיזי באדן
פיצה מרגריטה

**פיצה מרגריטה** היא פיצה נפוליטנית, אשר מכינים עם עגבניות סן מרזאנו, גבינת מוצרלה, בזיליקום, מלח ושמן זית.

פיצה מרגריטה היא אחד מסוגי הפיצה הכי מוכרים וידועים בעולם.

## מקור והיסטוריה
ביוני 1889 הפיציולו (שף פיצה) רפאלה אספוזיטו, השף של "Pizzeria Brandi", המציא מנה אשר נקראת "פיצה מרגריטה" לכבוד המלכה של איטליה, מרגריטה, נסיכת סבויה, ובשביל איחוד איטליה, מאחר שהתוספות מייצגות את דגל איטליה: עגבנייה (אדום), מוצרלה (לבן) ובזיליקום (ירוק).

מקורה של פיצה מרגריטה הגיע מערבוב תוספות דומות, שכבר היו בנאפולי בין 1796 ל-1810.

## ראו גם
* המטבח האיטלקי

## קישורים חיצוניים
* 

## הערות שוליים

קטגוריה:המטבח האיטלקי
קטגוריה:פיצה
קטגוריה:מאכלים הקרויים על שם אישים
ניתאי גרייס

**ניתאי גרייס** (נולד ב-8 ביולי 2004) הוא כדורגלן ישראלי המשחק בעמדת השוער במכבי חיפה מליגת העל.

## קריירת מועדונים
גרייס נולד בפתח תקווה שבישראל. גדל במחלקת הנוער של מכבי פתח תקווה. ב-5 בפברואר 2021 הצטרף למחלקת הנוער של אודינזה האיטלקית. בקיץ  חזר לישראל והצטרף לקבוצת הנוער של מכבי חיפה.

ב-3 באוגוסט 2023 הושאל להפועל עפולה.

## קריירת נבחרות
גרייס החל לשחק בנבחרת הנוער של ישראל עד גיל 19 בשנת 2022.

נכלל בסגל נבחרת ישראל עד גיל 20 לטורניר גביע העולם עד גיל 20 בשנת 2023, כשזומן במקומו של השוער ליאור גליקליך שנפצע באותה עת טרם פתיחת הטורניר.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:פתח תקווה: כדורגלנים
קטגוריה:כדורגלני הפועל עפולה
קטגוריה:כדורגלנים ישראלים באיטליה
קטגוריה:ישראלים שנולדו ב-2004
סר גאווין והאביר הירוק

**סר גאווין והאביר הירוק** הוא שמה של רומנסה ארתוריאנית מהמאה ה-14. שמו של מחבר היצירה אינו ידוע. החיבור כולל מוטיבים רבים מסוגת ספרות האבירים וגם מן הספרות עממית, כדוגמת משחק עריפת הראש והחלפת הזכיות. שפת החיבור המקורית היא אנגלית תיכונה, והוא זכה לשלל תרגומים ועיבודים במהלך ההיסטוריה, בין היתר תורגם לאנגלית מודרנית בידי טולקין.

## עלילה
החיבור מתאר את קורותיו של סר גאווין, אחד מאבירי השולחן העגול בקמלוט. בתקופת חגיגות חג המולד בקמלוט מגיע למקום יצור משונה, כולו ירוק ורכוב על סוס ירוק, בידו האחת גרזן ובידו השנייה ענף של שיח צינית. האביר הירוק מציב לנוכחים אתגר - אחד מאבירי השולחן העגול יערוף את ראשו של האביר הירוק ובתמורה האביר הירוק יערוף את ראש האביר בעוד שנה ויום. גאווין נענה לאתגר וערף את ראשו של האביר הירוק, אך למרבה ההפתעה האביר לא מת, אלא אסף את ראשו בידו, הזכיר לגאווין את חלקו בהתערבות ועזב את המשתה. כעבור כשנה, לקראת חג המולד יצא גאווין למסע כדי להשלים את חלקו בעסקה. במהלך מסעותיו הוא מפגין כבוד, נאמנות ומיישם את הקוד האבירי באופן מושלם, עד למבחן הסופי המערב את בעל הטירה, אשתו ומתנתה. בסופו של המסע מגיע גאווין לטירה מסתורית ולא נודעת. אדון הטירה מזמין אותו להתארח ואף מציע לו משחק: בזמן שגאווין נח בטירה, יצא האדון לציד, ובערב יחליפו ביניהם את שהצליחו להשיג במהלך היום. וכך, בזמן שאדון הטירה יוצא לציד, גאווין מנסה לא להתפתות לגבירת הטירה, ובערב "מחזיר" את הנשיקות שקיבל ממנה אדון הטירה. ביום השלישי הגבירה מעניקה לגאווין אבנט מיוחד המגן על בעליו מכל פגע. גאווין לוקח את האבנט אך לא מעביר אותו בערב לידי האדון כפי שהוסכם ביניהם. למחרת גאווין יוצא לפגוש את האביר הירוק ולמלא את חלקו בעסקה, כשהוא לובש את האבנט המיוחד סביב מותניו. הוא כורע בפני האביר הירוק וזה מהתל בו, ורק שורט את צווארו. לבסוף מגלה האביר הירוק את זהותו האמיתית: הוא אדון הטירה בה שהה גאווין בימים האחרונים, ומטרת ההתערבות הייתה לבחון את יושרתם של אבירי השולחן העגול במצוות מורגן לה פיי. האבירים, שיוצגו על ידי גאווין, זוכים לתהילה והשריטה שספג גאווין נגרמה כיוון ששיקר ולא מילא את חלקו בהסכם עם אדון הטירה. גאווין חוזר לקמלוט מבויש אך שאר האבירים מקבלים אותו בשמחה ומוחלים לו על החטא הפעוט, ואף מחליטים לענוד בעצמם אבנט ירוק לזכר האירוע.

## תרגומים
בשנת 1898 תרגמה החוקרת ג'סי ווסטון את היצירה תרגום ראשון בפרוזה לאנגלית מודרנית, ומאז התפרסמו עוד תרגומים רבים אחרים. היצירה תורגמה לעברית באופן חלקי בידי שמעון זנדבנק במסגרת "**אנתולוגיה של ימי הביניים**" (הוצאת דביר 1991) בעריכת לורנס בסרמן. בשנת 2007 ראה אור תרגום מלא לעברית בידי אריה סתיו: "**עלילות אבירי השולחן העגול: מבחר פרקי שירה מן הסאגה הארתוריאנית**" (הוצאת הקבוץ המאוחד 2007).

## עיבודים לקולנוע
* 1973 - Gawain and the Green Knight - במאי: סטיבן ויקס
* 1984 - Sword of the Valiant - במאי: סטיבן ויקס
* 2021 - האביר הירוק - במאי: דייוויד לאורי

## קישורים חיצוניים

* 

## הערות שוליים

קטגוריה:אגדות המלך ארתור
קטגוריה:ספרות אנגלית של ימי הביניים
קטגוריה:יצירות שמחברן אינו ידוע
טובי גד

**טוביאס "טובי" גד** (באנגלית: **Tobias "Toby" Gad**; נולד ב-28 במרץ 1968) הוא מפיק מוזיקלי ופזמונאי גרמני, שמתגורר בלוס אנג'לס, הידוע בעיקר בשל שיתוף הפעולה במספר שירים, בין היתר השירים "All of Me" של ג'ון לג'נד, "Big Girls Don't Cry" של פרגי, "If I Were a Boy" של ביונסה, "Skyscraper" של דמי לובאטו, "Who You Are" של ג'סי ג'יי, "Untouched" של הוורוניקס, "A Year Without Rain" של סלינה גומז & הסצנה, "Don't Hold Your Breath" של ניקול שרזינגר, "Love You More" של JLS ו-"I Do" של קולבי קאליי.

ב-2014, המגזין בילבורד דירג את גד ככתוב השירים האמריקאי במקום השלישי, אחרי ראיין טדר ופארל ויליאמס.

## קישורים חיצוניים

* 

## הערות שוליים

קטגוריה:מהגרים מגרמניה לארצות הברית
קטגוריה:מפיקים מוזיקליים גרמנים
קטגוריה:פזמונאים
קטגוריה:גרמנים שנולדו ב-1968
הסו, מרקיז באדן-באדן

**הסו, מרקיז באדן-באדן** (בגרמנית: **Hesso von Baden**;  1268 – 13 בפברואר 1297) היה בנם של רודולף הראשון, מרקיז באדן-באדן ואשתו, קוניגונדה מאברשטיין. לאחר שאביו מת ב-1288, הוא שלט במרקיזות באדן יחד עם אחיו רודולף השני, הרמן השביעי ורודולף השלישי.

הסו התחתן שלוש פעמים:
* קלרה (נפטרה לפני 10 ביוני 1291), בתו של הרוזן ולטר השלישי מקלינגן. ממנה נולד לו בן:
** הרמן השמיני (נפטר 1338)
* אירמנגרד (1261/64 – לפני 1295), בתם של אולריך הראשון, רוזן וירטמברג ואגנס מלגניצה
* אדלייד (נפטר ב-1299), בתו של הרוזן גרהרד הרביעי מריינק. ממנה היה לו בן נוסף:
** רודולף הסו (נפטר ב-13 באוגוסט 1335)

קטגוריה:מרקיזי באדן
קטגוריה:ילידי 1268
קטגוריה:נפטרים ב-1297
זכויות האדם באבחזיה

**זכויות האדם באבחזיה** מוענקות על ידי חוקת אבחזיה, המתייחסת לדבקותה של אבחזיה בהכרזה לכל באי עולם בדבר זכויות האדם, ובאמנה הבין-לאומית בדבר זכויות אזרחיות ומדיניות ובאמנה הבין-לאומית בדבר זכויות כלכליות, חברתיות ותרבותיות (סעיף 11). עם זאת, אבחזיה אינה מדינה חברה באו"ם ואינה בצד של אמנות זכויות אדם של האו"ם, בניגוד לגאורגיה, שהריבונות שלה על אבחזיה מוכרת על ידי חלק גדול יותר מהקהילה הבין-לאומית.

אבחזיה סווגה כחופשית בחלקה על ידי ארגון Freedom House. הדו"ח שלו משנת 2009 מנה שחיתות, בעיות במערכת המשפט ובעיית הפליטים הגיאורגים הבלתי פתורה כסוגיות זכויות האדם העיקריות.

בשנות ה-90 התרחש הטיהור האתני של גאורגים מאבחזיה; גאורגים אתניים רבים נותרו עקורים עד היום.

## מוסדות מקומיים ובינלאומיים
* תפקיד של נציב זכויות אדם (נכון לשנת 2008 – גיאורגול אוטירבה) תחת נשיא אבחזיה.
* משרד זכויות האדם של האו"ם אבחזיה, גאורגיה (**HROAG**), הוקם בשנת 1996 כדי להגן ולקדם את זכויות האדם שם.

## כלי תקשורת
ישנם מספר עיתונים עצמאיים ותחנת רדיו SOMA עצמאית אחת ומדיה אלקטרונית נשלטת חלקית על ידי המדינה.

ב-21 בספטמבר 2009 נידון העיתונאי אנטון קריבניוק על ידי בית המשפט בעיר סוחומי לשלוש שנות מאסר על תנאי בגין הוצאת דיבה של הנשיא סרגיי בגאפש. ב-8 ביוני כתב קריבניוק מאמר לאתר רוסי שפורסם מחדש בהרחבה בעיתונים אבחזים, בו מתח ביקורת על החלטתו של בגאפש להעביר את השליטה על מסילת הברזל האבחזית לידי רוסיה. קריבניוק היה העיתונאי הראשון שהועמד לדין באבחזיה מאז נפילת ברית המועצות, והרשעתו נתפסה על ידי כמה עיתונאים אחרים כחלק מתקיפה ממשלתית נגד תקשורת עצמאית לקראת הבחירות לנשיאות אבחזיה בדצמבר 2009.

## חוקה ואתניות
החוקה מאפשרת רק לאנשים ממוצא אבחזי להיות נשיאי רפובליקת אבחזיה (סעיף 49; במילות התרגום הנ"ל משמשות לאום אבחזי, אולם עבור אזרחים נעשה שימוש במונח אחר - אזרח הרפובליקה של אבחזיה, כמו בסעיף 38. חוץ מזה, בטקסט של החוקה בשפה הרוסית הרשמית נעשה שימוש במילה **национальность** המציינת בבירור אתניות).

## ראו גם
* זכויות להט"ב באבחזיה

## הערות שוליים

אבחזיה
קטגוריה:אבחזיה: פוליטיקה
ג'יזס קולג' (קיימברידג')

**ג'יזס קולג**' (באנגלית: **Jesus College** - **קולג' ישו**) ובשמה המלא הרשמי **הקולג' של [[מרים, אם ישו|מרים]] הבתולה המבורכת, [[יוחנן כותב הבשורה]] והבתולה המהוללת [[קדוש מגן|הקדושה המגנה]] [[רדגונדיס]] בעיר ובאוניברסיטת קיימברידג**' (באנגלית: **The College of the Blessed Virgin Mary, Saint John the Evangelist and the glorious Virgin Saint Radegund, within the City and University of Cambridge**; בלטינית: **Collegium Beatissime Marie Virginis Sancti Johannis Evangeliste et Gloriose Virginis Sancte Radegundis iuxta Cantebriggiam**) הוא אחד מהקולג'ים של אוניברסיטת קיימברידג'. שמה הנפוץ לקוח משמה של קפלת ג'יזס (Jesus Chapel - קפלת ישו) שבשטחה.

ג'יזס קולג' הוקמה בשנת 1496 באתר של המנזר הבנדיקטיני מהמאה ה-12 של סנט מרי וסנט רדגונד על ידי ג'ון אלקוק, אז הבישוף של אילי. התרנגול הוא הסמל של ג'יזס קולג', על שם משפחתו של מייסדו. במשך 300 השנים מ-1560 עד 1860, ג'יזס קולג' הייתה בעיקר מכללה להכשרה לכמורה של כנסיית אנגליה.

לג'יזס קולג' יש נכסים של כ-375 מיליון ליש"ט, מה שהופך אותה לקולג' הרביעי העשיר ביותר של קיימברידג'. המכללה ידועה בשטחים רחבי הידיים שלה הכוללים את מגרשי הספורט שלה ובקרבה לבית הסירות שלה.

שלושה חברים מג'יזס קולג' זכו בפרס נובל. שני עמיתים מהמכללה מונו לבית הדין הבין-לאומי לצדק (ICJ).

סוניטה אליין (Sonita Alleyne) נבחרה לתואר מאסטר של ג'יזס קולג' בשנת 2019, 40 שנה לאחר שהמכללה החלה לקבל נשים כסטודנטיות. היא גם המנהיגה השחורה הראשונה של מכללת אוקסברידג'.

## היסטוריה
כאשר נוסד בשנת 1496, הקולג' כלל מבנים שהשתלטו על נזירות סנט מרי וסנט רדגונד, אשר נוסדה בתחילת המאה ה-12; הקפלה היא בניין האוניברסיטה העתיק ביותר בקיימברידג' שעדיין נמצא בשימוש והקדים את הקמת המכללה ב-350 שנה, ואת האוניברסיטה בחצי מאה.

## פרופיל אקדמי
ג'יזס קולג' מקבלת סטודנטים לתואר ראשון ושני לכל המקצועות באוניברסיטה, אם כי הקולג' בדרך כלל מקבל מספר גדול יותר של סטודנטים להנדסה, רפואה, משפטים, מדעי הטבע, מתמטיקה, כלכלה, היסטוריה, שפות ומדעי האדם, החברה והמדינה. המכללה מציעה מגוון רחב של מלגות.

המכללה מציגה ביצועים טובים באופן עקבי במדד טומפקינס (Tompkins table), המדרגת את מכללות קיימברידג' לפי תוצאות הסטודנטים לתואר ראשון. יחד עם סטודנטים מטריניטי קולג', קינגס קולג', כרייסט קולג' (Christ's College), וקולג' סנט ג'ון (St John's College), סטודנטים של המכללה היו חברים ב-Cambridge Apostles.
[250px|ממוזער| בית ה[שער (מבנה)|שער מסתכל לתוך החצר הראשונה]]

## קישורים חיצוניים

* 

* אתר ג'יזס קולג'
* אתר איגוד הסטודנטים של ג'יזס קולג'
* אתר האינטרנט של איגוד בוגרי המכללה של ג'יזס

## הערות שוליים

קטגוריה:אוניברסיטת קיימברידג'
אקסוול & אינגרוסו

**אקסוול & אינגרוסו** (**Axwell & Ingrosso**) או **אקסוול ∧ אינגרוסו** (**Axwell Λ Ingrosso**) הוא צמד מוזיקלי שוודי, המורכב מאקסוול וסבסטיאן אינגרוסו.

## קריירה
ב-13 בפברואר 2014, הצמד הוציא את המיני-אלבום הראשון שלהם, *X4*.

ב-27 בנובמבר 2014, הצמד הוציא את הסינגל "Something New". הסינגל הגיע, בשיאו, למקום ה-20 בשוודיה, למקום השישי במצעד הדאנס הבריטי ולמקום הראשון במצעד שירי הדאנס קלאב. כמו כן, הסינגל זכה באישור הקלטה מסוג זהב ובאישור הקלטה מסוג פלטינה כפולה מ-FIMI ו-GLF, בהתאמה.

ב-12 במאי 2015, הצמד הוציא את הסינגל "On My Way". הסינגל הגיע, בשיאו, למקום ה-18 בשוודיה ולמקום הרביעי במצעד שירי הדאנס קלאב. כמו כן, הסינגל זכה באישור הקלטה מסוג פלטינה כפולה מ-GLF.

ב-12 ביוני 2015, הצמד הוציא את הסינגל "Sun Is Shining". הסינגל הגיע, בשיאו, למקום הראשון בשוודיה ולמקום החמישי במצעד שירי הדאנס קלאב. כמו כן, הסינגל זכה באישור הקלטה מסוג פלטינה מחומשת מ-GLF.

ב-6 בנובמבר 2015, הצמד הוציא את הסינגל "This Time". הסינגל הגיע, בשיאו, למקום ה-73 בשוודיה.

ב-27 במאי 2016, הצמד הוציא את הסינגל "Thinking About You". הסינגל הגיע, בשיאו, למקום ה-64 בשוודיה ולמקום ה-40 במצעד שירי הדאנס/אלקטרוני.

ב-10 בפברואר 2017, הצמד הוציא, בשיתוף פעולה עם קיד אינק , את הסינגל "I Love You". הסינגל הגיע, בשיאו, למקום העשירי בשוודיה ולמקום הראשון במצעד שירי הדאנס קלאב. כמו כן, הסינגל זכה באישור הקלטה מסוג זהב ובאישור הקלטה מסוג פלטינה משולשת מ-IFPI Danmark ו-GLF, בהתאמה.

ב-24 במאי 2017, הצמד הוציא את המיני-אלבום השני שלהם, *More Than You Know*.

ב-27 במאי 2017, הצמד הוציא את הסינגל "More Than You Know". הסינגל הגיע, בשיאו, למקום השני בשוודיה, למקום השמיני במצעד הדאנס הבריטי ולמקום השלישי במצעד שירי הדאנס קלאב. כמו כן, הסינגל זכה באישור הקלטה מסוג פלטינה מעושרת מ-GLF.

ב-8 בדצמבר 2017, הצמד הוציא את אלבום האולפן הראשון שלהם, *More Than You Know*. אלבום האולפן הגיע, בשיאו, למקום ה-11 במצעד אלבומי הדאנס/אלקטרוני ולמקום ה-12 בשוודיה. כמו כן, האלבום זכה באישור הקלטה מסוג זהב מ-RIAS.

ב-8 בדצמבר 2017, הצמד הוציא, בשיתוף פעולה עם טרבור גות'רי , את הסינגל "Dreamer". הסינגל הגיע, בשיאו, למקום ה-17 בשוודיה ולמקום השישי במצעד שירי הדאנס קלאב. כמו כן, השיר זכה באישור הקלטה מסוג פלטינה כפולה מ-GLF.

ב-29 ביוני 2018, הצמד הוציא, בשיתוף פעולה עם רומנס , את הסינגל "Dancing Alone". הסינגל הגיע, בשיאו, למקום ה-29 בשוודיה ולמקום הרביעי במצעד שירי הדאנס קלאב.

## קישורים חיצוניים

* 

## הערות שוליים

קטגוריה:תקליטנים שוודים
קטגוריה:להקות שהוקמו בשנת 2014
קטגוריה:להקות שהתפרקו בשנת 2018
סימני יום

שמאל|ממוזער| סימני יום מבית ColRegs
שמאל|ממוזער| ימאי בצי האמריקני מנמיך סימני יום "כדור, יהלום, כדור", מסמן את סיום התמרון המוגבל
**סימני יום** הם אותות ראש תורן המציינים באופן חזותי את מצבו של כלי שיט מול כלי שיט אחרים במים הנמצאים בטווח ראיה, בשעות היום, בין אם עוקפים, עוגנים או נמצאים על שרטון. האותות הללו מורכבים מקבוצה של צורות גאומטריות פשוטות – *כדור*, *גליל*, *חרוט* *ויהלום* – המוצגות, תלויות בתורן, באופן קבוע כדי לציין את המצב התפעולי של כלי השיט. חלק מסימני יום הם שילוב של כמה מהצורות האלה ביחד.

המשמעויות של הצורות מוגדרות על ידי  (ColRegs).

סימני יום הן בצבע שחור והגדלים שלהן נקבעים על ידי ColRegs; לדוגמה, גודל הכדור אינו קטן מ-. המרחק האנכי בין צורות הוא לפחות . כלי שיט באורך של פחות מ- עשוי להשתמש בצורות בגודל קטן יותר בהתאם לגודל הכלי. סימני יום בנויים בדרך כלל ממסגרת קלת משקל מכוסה בבד ואפשר לקפל אותם לנוחות האחסון.

סימני יום נועדו להתאים לאורות הניווט השונים הנדרשים להצגה בלילה, ונדרשים לעמוד בהן ביום מהזריחה ועד השקיעה. האורות המתאימים עשויים להיות מוצגים גם במהלך היום בזמנים של ראות מוגבלת או נסיבות הכרחיות אחרות. כלי שיט באורך מתחת ל-7 מטרים אינם נדרשים בדרך כלל להציג סימני יום גם אם הם נדרשים להציג אורות בלילה.

דגל שחור מרובע המוצג מעל הכדור עשוי לשמש כאות מצוקה.

כמה מהאותות הנפוצים ביותר הם כדלקמן:

## לקריאה נוספת
* תקנות הנמלים (מניעת התנגשויות בים), תשל"ז-1977

## ראו גם
* ארגון הימאות הבין-לאומי
* משמר החופים של ארצות הברית

## קישורים חיצוניים

* '''זיהוי סימני יום 75-90'''
* '''זיהוי סימני יום ואותות קוליים'''

## הערות שוליים

קטגוריה:מונחים ימיים
קטגוריה:משפט ימי
קטגוריה:איתות
קטגוריה:ימאות
קטגוריה:ניווט
דייוויד מוריי

**דייוויד מוריי** (באנגלית: **David Murray**; 29 בינואר 1849 – 14 בנובמבר 1933) היה צייר נוף סקוטי.

## ביוגרפיה
דייוויד מוריי היה בנו של סנדלר, ג'יימס מוריי. הוא עבד במשך אחת עשרה שנים עבור שתי חברות מסחריות, בזמן שלמד בערבים בבית הספר לאמנות של גלאזגו בהדרכת רוברט גרינלס, ולבסוף הקדיש את עצמו במשרה מלאה לקריירה אמנותית משנת 1875 בערך.

הוא הפך לשותף באקדמיה הסקוטית המלכותית ב-1881, עבר ללונדון ב-1882 שם זכה להצלחה מיידית. "אהבתי לשייט" שלו, שהוצגה ב-1884, נרכשה עבור גלריית טייט.

ב-1891 נבחר מוריי לשותף באקדמיה המלכותית, וחבר מלא באקדמיה המלכותית ב-1905.

בערך ב-1886 הוא נסע לאירופה, אבל רוב עבודתו האופיינית נעשתה בסקוטלנד או באנגליה. מוריי היה חבר במועדון האמנות של גלאזגו והציג בתערוכות השנתיות של המועדון. הוא הפך לנשיא המכון המלכותי לציירים בצבעי מים אחרי סר ג'יימס לינטון ב-1917; בשנה שלפניה זכה בתואר אבירות ב-1918.

מוריי לא התחתן ובמשך כל חייו בלונדון, הוא גר באותה דירת סטודיו של רווקים בפורטלנד פלייס.

דיוקנו של סר דייוויד מוריי מאת הצייר הסקוטי ג'יימס קוטס מיצ'י מוחזק על ידי הגלריה לאמנות אברדין.

## גלריה

File:David Murray Frühling am Lago di Piano 1909.jpg
File:David Murray Frühlingszeit in Schottland 1870.jpg
File:Sir David Murray - Loch Coruisk, Skye - NG 1886 - National Galleries of Scotland.jpg
File:River Tay, a watering place.jpg


## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1849
קטגוריה:בריטים שנפטרו ב-1933
מורטל קומבט 1

**מורטל קומבט 1** (באנגלית: **Mortal Kombat 1**) הוא משחק וידאו מסוגת לחימה שפותח על ידי NetherRealm Studios והופץ על ידי האחים וורנר משחקים. המשחק יצא לאור ב-19 בספטמבר 2023 למערכת ההפעלה Windows ולקונסולות המשחקים פלייסטיישן 5, Xbox Series X/S ונינטנדו סוויץ'. זהו המשחק ה-12 בסדרת המשחקים מורטל קומבט המהווה אתחול לסדרה.

## פיתוח
לאחר סיום פיתוח ועדכון מורטל קומבט 11 ביולי 2021, NetherRealm Studios הכריזו שהם עוברים לעבוד על המשחק הבא בסדרה. המשחק הוכרז ב-18 במאי 2023 בקדימון אנימציה עם תאריך יציאה עתידי של 19 בספטמבר 2023. זהו אתחול של סדרת המשחקים, לאחר שבסוף עלילת המשחק הקודם ליו קאנג הביס את שאנג טסונג, הפך לאל ויצר "עולם חדש". NetherRealm הכריזו גם שמזמיני המשחק מראש יקבלו גישה לגרסת הבטא כבר באוגוסט 2023.

## עלילה
המשחק מתחיל בעידן חדש כהמשך ישיר למורטל קומבט 11 ולהרחבת Aftermath של אותו משחק. ליו קאנג ניצח את שאנג טסונג ויצר כאל חדש עידן בו הטובים שולטים. במציאות אלטרנטיבית שאנג טסונג מנצח ואוסף חבורת לוחמים מושחתים לעזרתו. במציאות שלנו ליו קאנג מאמן חבורה של לוחמים (חלקם מוכרים בגרסאות שונות שלהם ממשחקים קודמים, כגון ריידן אנושי וקנשי עם חוש ראייה) כדי להילחם בטורניר "מורטל קומבט" המפורסם. שאנג טסונג מהמציאות שלנו מתחיל כבן-תמותה ומקבל כוחות בהמשך. סקורפיון וסאב-זירו משתפים פעולה באותו שבט נינג'ות, ה"לין קווי". האנזו הסאשי אינו קיים ואת תפקיד סקורפיון מגלם קוואי ליאנג, שהיה סאב-זירו הצעיר מהעידנים הקודמים.

### קווי זמן
הסיפור מתמקד בשני קווי זמן (מעין יקומים מקבילים) שנוצרו עקב הקרב בין ליו קאנג לשאנג טסונג.

קווי הזמן העיקריים:
# ליו קאנג מנצח - הטובים שולטים בעדניה, סינדל לא רצחה את בעלה ג'רוד אלא הוא מת בנסיבות מסתוריות. שאנג טסונג אנושי, קוואן צ'י מנודה. גראס טוב וממונה לתפקיד שומר הזמן.
# שאנג טסונג מנצח - הוא שומר על תפקיד שומר הזמן. ריידן הופך לאל אפל, סינדל מושחתת כמו בעידנים המקוריים. סקורפיון, סאב זירו, רפטייל, ריין, גראס ורייקו רעים. שאו קאהן מרושע וחזק מהרגיל.

לפחות 3 קווי זמן "טובים": בהם ריידן, קונג לאו או קיטנה הם שומרי זמן. שאו קאהן מופיע באחד מהם כטוב.

קווי זמן "אפלים": עם גרסאות שילוב של לוחמים שונים, וגרסאות נשיות לנינג'ות. לפחות באחד מהם קוואן (מכונה "קוונטום") צ'י הוא שומר הזמן ומופיע כמכשף חזק יותר ובאחר בראקה הוא שומר הזמן. המשחק מסתיים כמו המשחק השביעי, "ארמגדון"- קרב ענקים בין טובים ורעים מקווי זמן שונים במורדות הפירמידה.

### עלילת הרחבה
בספטמבר 2024 מתעתד לצאת חבילת הרחבה למשחק בשם "כאוס שולט" שממשיכה מאותה נקודה בה הסתיים המשחק המקורי- הגיבורים מנצחים את שנג טסונג. האביק הטיטאן, שומר זמן מקו זמן אלטרנטיבי, פולש לקו הזמן "הראשי" עם לוחמים נוספים. נוב סאיבוט, סיירקס וסקטור חוזרים (בתור נשים).
## דמויות
המשחק כולל דמויות רבות מהסדרה, כגון ליו קאנג, סקורפיון, סאב-זירו, ריידן, ג'וני קייג', קונג לאו, קיטאנה, מילינה, סמוק, ריין ושאנג טסונג.

המשחק כולל גם דמות סודית בשם פלויד, נינג'ה ורודה (מחווה ללהקת פינק פלויד) בה ניתן להילחם לאחר עמידה ב-10 אתגרים אקראיים מתוך 38.

## קישורים חיצוניים

* 
* 

## הערות שוליים

קטגוריה:משחקי Xbox Series X/S
קטגוריה:משחקי פלייסטיישן 5
קטגוריה:משחקי לחימה ממוחשבים
קטגוריה:משחקי נינטנדו סוויץ'
קטגוריה:משחקי מחשב
קטגוריה:מורטל קומבט